สวัสดีค่ะขอสอบค่ะ ตอนตั้งครรภ์ 6 สัปดาห์ มีเลือดออกที่ช่องคลอด คล้าย ปจด.สีน้ำตาล แต่มาไม่เยอะและไม่ปวดท้อง เราตัดสินใจพบแพทย์ครั้งที่1 แพทย์ตรวจฮอร์โมนพบว่ามีการตั้งครรภ์จริง U/S ทางหน้าท้องเห็นถุงตั้งครรภ์แต่ยังไม่เห็นตัวเด็ก เรารู้สึกกังวลมา รอดูอาการมา 3 วันยังมีเลือดอยู่ ซึ่งจะมีเฉพาะตอนกลางวันเวลาเดินหรือนั่ง ตอนนอนกลางคืนไม่มีเลือดค่ะ เราเลยไปพบแพทย์ครั้งที่2 อีกคลีนิคนึงตอนนั้นอายุครรภ์ 6/3 W ทำการ U/S ทางช่องคลอด พบถุงตั้งครรภ์และพบตัวอ่อนขนาด 0.51 มิล บอกว่าถุงครรภ์และตัวอ่อนมีขนาดปกติตามอายุครรภ์ ที่เห็นกระพริบๆอยู่อาจจะเป็นหัวใจ (แต่ไม่แน่ใจ) ให้ยากันแท้งมาทาน 42 เม็ด และนัดตรวจอีก 2 สัปดาห์ คือวันที่ 20 เมษายน 61 ปัจจุบันอายุครรภ์ครบ 8 สัปดาห์แล้วค่ะ แต่ยังมีเลือดออกกระปริบกระปรอยอยู่ ไม่มีอาการปวดท้อง แต่เป็นกังวลมากค่ะ กว่าจะถึงวันนัด เราอยากสอบถามว่า เราพอจะมีหวังไหมคะ และอาการแบบนี้เสี่ยงเป็นอะไรได้บ้างค่ะ
สวัสดีค่ะ การมีเลือดออกจากช่องคลอด ในขณะที่ตั้งครรภ์อยู่ที่ 6 สัปดาห์ โดยที่อัลตราซาวด์แล้วยังพบถุงการตั้งครรภ์ที่มีตัวอ่อนอยู่ในมดลูก ถือเป็นอาการของแท้งคุกคาม (threatened abortion)ซึ่งส่วนใหญ่มักเกิดในช่วงอายุครรภ์ไม่เกิน 20 สัปดาห์เมื่อเกิดภาวะแท้งคุกคามขึ้นแล้ว มีโอกาสที่จะตั้งครรภ์ต่อได้ประมาณ 50% ขึ้นกับหลายปัจจัย เช่น หากทารกมีความผิดปกติมาก มักจะเกิดการแท้งบุตรตามมาในระยะเวลาไม่นานหลังจากเลือดออก หากสาเหตุเป็นผลจากการมีระดับฮอร์โมนเพศที่ผิดปกติ ก็จะมีโอกาสตั้งครรภ์ต่อไปได้ค่ะสำหรับการดูแลตนเองเพื่อไม่ให้เกิดการเสียเลือดมากและแท้งบุตรตามมา ได้แก่การนอนหลับพักผ่อนให้เพียงพอ ลดการทำกิจกรรมที่กระทบกระเทือนต่อครรภ์ให้น้อยที่สุด เช่น ห้ามเดินหรือยืนนาน ๆ ห้ามยกของหนัก งดการออกกำลังกายทุกชนิด ไม่เบ่งถ่าย หลีกเลี่ยงการมีเพศสัมพันธ์ชั่วคราว หลีกเลี่ยงการเดินทางเท่าที่จะเป็นไปได้ ห้ามดื่มเหล้าและสูบบุหรี่โดยเด็ดขาด ทานอาหารที่มีประโยชน์ ลดความเครียดและความวิตกกังวล เป็นต้น และไปพบแพทย์ตามนัดค่ะ ซึ่งแพทย์จะทำการอัลตราซาวด์ดูเป็นระยะๆให้ค่ะ ขอให้อาการดีขึ้นและสามารถตั้งครรภ์ต่อไปได้นะคะ เป็นกำลังใจให้ค่ะ